Henricus, Dei gratia Francorum et Anglie rex. Universis presentes litteras inspecturis, salutem. Notum facimus quod cum nuper ecclesia Autissiod. per obitum defuncti Philippi ultimi Autiss. epis. pastoris solatio esset destituta, dilecti nostri decanus et capitulum dicte ecclesie, per certos eorum concanonicos ad hoc missos, licentiam eligendi in dicta ecclesia a nobis petierint ut tenentur. Nos eisdem predictam eligendi licentiam ex consilii nostri deliberatione concessimus et concedimus per presentes. Datum Parisiis, die II decembris, anno Domini M. CCCC. XXVI, et regi nostri quinto. Per regem, Ad relationem consilii magni: Milet.